b'\n_START_ARTICLE_\nBritanska Isto\xc4\x8dna Afrika\n_START_PARAGRAPH_\nBritanska Isto\xc4\x8dna Afrika je podru\xc4\x8dje isto\xc4\x8dne Afrike koje je zauzimalo otprilike isto podru\xc4\x8dje dana\xc5\xa1nje Kenije (oko 639.209 km \xc2\xb2) od Indijskog oceana do Ugande i Velike rascjedne doline. Bilo je pod kontrolom Velike Britanije u kasnom 19. stolje\xc4\x87u, osnovano je iz britanskih komercijalnih interesa na tom podru\xc4\x8dju 1880. godine i ostalo je protektoratom do 1920., kada je postalo kolonija Kenija._NEWLINE_Europski misionari po\xc4\x8deli su naseljavati ovo podru\xc4\x8dje od Mombase do Kilimand\xc5\xbeara 1840., nominalno pod za\xc5\xa1titom sultana Zanzibara. Godine 1886. Britanska vlada poti\xc4\x8de Williama MacKinnona da uspostaviti britanski utjecaj u regiji. Kada je MacKinnova tvrtka po\xc4\x8dela propadati, Britanska vlada je 1. srpnja 1895. proglasila protektorat, uprava je preba\xc4\x8dena na Ministarstvo vanjskih poslova. Pukovnik J. Hayes Sadler bio je prvi guverner i vrhovni zapovjednik. Europljani su bili razdvojeni od domicilnog stanovni\xc5\xa1tva te je bila izra\xc5\xbeena rasna segregacija. S doseljavanjem novih doseljenika 1903. godine uglavnom iz Ju\xc5\xbene Afrike rasle su potrebe za zemlji\xc5\xa1tem te su Masaima smanjena prava na pa\xc5\xa1njake. Dana 23. srpnja 1920. protektorat je postao kolonija Kenija.'